CELEX: 62008CN0042
Language: el
Date: 2008-02-07 00:00:00
Title: Υπόθεση C-42/08: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 7 Φεβρουαρίου 2008 — M. Ilhan κατά Staatssecretaris van Financiën

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/18
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 7 Φεβρουαρίου 2008 — M. Ilhan κατά Staatssecretaris van Financiën
   (Υπόθεση C-42/08)
   (2008/C 92/33)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   
      Αναιρεσείων: M. Ilhan.
   
      Αναιρεσίβλητος: Staatssecretaris van Financiën
   Προδικαστικό ερώτημα
   Εμποδίζουν οι σχετικές με την ελεύθερη παροχή υπηρεσιών διατάξεις (άρθρα 49 έως 55) της Συνθήκης ΕΚ ή η αρχή της αναλογικότητας ένα κράτος μέλος να εφαρμόσει μια νομοθετική ρύθμιση κατά την οποία ένα πρόσωπο, το οποίο κατοικεί ή είναι εγκατεστημένο σε αυτό το κράτος μέλος, στη διάθεση του οποίου έχει τεθεί ταξινομημένο σε άλλο κράτος μέλος επιβατικό αυτοκίνητο που έχει εκμισθωθεί για τρία έτη από εδρεύουσα εκεί εκμισθώτρια εταιρία και το οποίο πρόσωπο χρησιμοποιεί το αυτοκίνητο αυτό κυρίως στο πρώτο κράτος μέλος για επαγγελματικούς και ιδιωτικούς σκοπούς, υποχρεούται λόγω της ενάρξεως της χρησιμοποιήσεως του οδικού δικτύου του πρώτου κράτους μέλους με το αυτοκίνητο αυτό να καταβάλει τέλη χωρίς να λαμβάνεται υπόψη η διάρκεια της πραγματικής μελλοντικής χρήσεως σε αυτό το κράτος μέλος;